Ľubomír Ferko

**Ľubomír Ferko** (* 18. február 1956, Bratislava) je slovenský akademický sochár, monumentalista a dizajnér. Tvorí v klasických sochárskych materiáloch: kameni, dreve, skle a bronze.

Jeho otcom je Milan Ferko, významný slovenský spisovateľ, básnik a dramatik. Študoval v rokoch 19711975 na SŠUP Bratislava, Prof. L. Korkoš, 197580 Akadémia umení Belehrad, Prof. Miodrag Živkovič, 198081 Kunsthochschule; Kolín nad Rýnom, Prof. Karl Burgeff. 

Pôsobil aj ako pedagóg, napríklad v rokoch 198283 na Pedagogickej fakulte Univerzity Konštantína Filozofa v Nitre na katedra výtvarnej výchovy, 1989 prednášal na Moses Brown a Central High school v Providence, Rhode Island a v roku 1998 mal prednášky na Mimar Sinan University, Istanbul a Cairo University, Zamalek, Káhira. V rokoch 1997 a 2008 absolvoval tvorivé pobyty v Cité International des Arts v Paríži.   V roku 2010 absolvoval  prednáškový pobyt na univerzitách v Číne, Austrálii a Tasmánii.

Od roku 2015 sa venuje sérii výstav pod názvom GLASSMOVEMENT,  propagujúcim výsledky medzinárodných sklárskych sympózií Zlatno, Lednické rovne, Technické sklo a Glassexpres Bratislava. Výstavy realizuje postupne na Slovensku v MMB Stará radnica Bratislava 2015, GMAB Galéria Trenčín 2016, NMG Múzeum a galéria Lučenec 2017, SNM-Múzeum Ľ. Štúra Modra 2018. V zahraničí Kláštorný kostol Sv. Antonína Paduánskeho v Sokolove 2018, Česo a MPU múzeu Belehrad 2019, Srbsko.

V roku 2018 realizuje v spolupráci s  NMG múzeum a galéria Lučenec veľkú knihu o medzinárodných sklárskych sympóziách UMENIE SKLA-Sklárske umenie na Slovensku 1990-1999. Na knihe spolupracuje aj autorsky /úvod a umelecké fotografie artefaktov/ s amsterdamským historikom umenia autorom publikácie Drs.Fransom Jeursenom.

Zúčastnil sa na medzinárodných sympóziách: 1992 Teplice, 1993 Symposium Trélon, Francúzsko, 1993-95-99 Zlatno, 1995 Vianne, Francúzsko, 19982003 Bárdudvarnok, Maďarsko, 2009 Symposium Gorinchem, Fort Vuren, Holandsko. 2022 Medzinárodné sympózium Bárdudvárnok, Maďarsko.

## Ocenenia
* 1980 – Cena AVU za najlepšiu diplomovú prácu, Belehrad
* 1983 – Čestné uznanie Jablonec nad Nisou
* 1987 – Cena Slovenského fondu výtvarných umení na výstave Socha piešťanských parkov.
*2019 -  Národná sklárska cena za projekt Glassmovement

## Sochárske realizácie
* 1982 –  Bronzová pamätná tabuľa k 190. výročiu Slovenského učeného tovarišstva, Veľké Rovné
* 1984 –  Textiláčka, kamenná socha, Veľké Rovné
* 1989 –  Drevené reliéfy pre obradnú sieň v Rišnovciach,
* 1990 –  Sedem kamenných plastík pre Detské ihrisko Bratislava
* 1993 –  Reliéf a keramické oklady pre budovu Burzy v Bratislave
* 1997 –  Mramorová pamätná tabuľa venovaná slovanským apoštolom Konštantínovi a Metodovi, Bazilika Santa Prasede, Rím
*  1998 –  Mramorová pamätná tabuľa venovaná architektovi M. M. Harmincovi, MK SR Bratislava

## Samostatné výstavy od roku 1997 (výber)
* *Tak rozprávali proroci*: Slovenské národné múzeum; Katedrála v Maguelone, Montpellier, Francúzsko; Gooijer FineArts, Doesburg, Holandsko; Slovenský inštitút Viedeň; Emlak Bank Gallery Istanbul, Turecko; Beit Hagefen Gallery, Haifa, Izrael; Sheba Gallery, Káhira, Egypt; Slovenský inštitút v Budapešti; Gallery Artterre, Efde, Holandsko; Alexandre Art Gallery Key West, USA; Vermeulen Art Gallery, Loosdrecht, Holandsko; Museum de Casteelse Port, Wageningen, Holandsko; 

* *Duch Himalájí – Tibetské sklo*: Mestské múzeum v Starej radnici, Bratislava; Múzeum užitého umenia v Belehrade, Srbsko; Palác kultúry v Le Mans; Galéria SI v Budapešti; Galéria SI v Berlíne.

## Filmy
.  1993 - Medzinárodné sklárske sympózium Zlatno, STV /40 min./

.  1994 - Danube project, STV /30 min./ scenár

. 1995 - Sklený most, STV /30 min./ scenár

.  1997 - 1. Sympózium technického skla, STV a Združenie slovenských sklárskych výtvarníkov /30 min./

Kategória:Narodenia v 1956
Kategória:Slovenskí maliari